Imaammatni Mootummas haala dandeettii qusannoo irratti dhiibbaawwan adda addaa uumuu ni danda’a. Keessumayyuu, seerotni gibiraa ykn taaksii dhiibbaa guddaa qabu. Fakkeenyaaf, gibira ykn taaksii namootni adda addaa kaffalan irratti taasisuun bu’aa dhaabbilee hiramuu hindandeenye irraa taaksii kaffalamu hir’isuun qusannoo jajjabeessuun ni danda’ama. Armaan olitti barreeffama kana keessatti akkuma ibsametti hanga dhalaa haala qusannoo jajjabeessuun murteessuun, tajaajila baankii fi inshuuraansii babal’isuun, waldaalee qusannoo fi liiqii jajjabeessuun, akkasumas hawaasni guddina diinagdee keessatti ga’ee ol’aanaa akka taphatu sochoosuu fi hubannoo uumuun dhiibbaa imaammatni mootummaa qusannoo irraan ga’uu danda’u hir’isuun ni danda’ama.Tarkaanfiiwwan qusannoo jajjabeessan armaan olii kun immoo karaa kallattii hintaaneen dhiyeessa kaappitaala biyya keessaa invastimentiif barbaachisan ta’uun tajaajiluu ni danda’u.